પહેલી વિકેટ પડ્યા બાદ અય્યર અને પંતે ઇનિંગને આગળ વધારી હતી. બંને વચ્ચે અડધી સદીની ભાગીદારી થઈ હતી, પરંતુ ગિડીએ આ જોડીને તોડી હતી. દિલ્હીને 11મી ઓવરમાં આંચકા મળ્યા હતા. લુંગી ગિડીએ પહેલા શ્રેયસ અય્યરને ક્લીન બોલ્ડ કર્યો હતો અને બાદમાં ઋષભ પંતને બ્રાવોના હાથે કેચઆઉટ કરાવ્યો હતો. અય્યરે 22 બોલમાં 19 રન બનાવ્યા હતા. ઋષભ પંતે 26 બોલમાં 38 રન બનાવ્યા હતા. 14મી ઓવરમાં જાડેજાએ મેક્સવેલ (5)ને ક્લીન બોલ્ડ કર્યો હતો.